open-index/open-wikipedia-markdown huggingface dataset:
Helleristningen i Vågan

**Helleristningen i Vågan**, i Bodø kommune, er en naturalistisk avbildning av en elg i tilnærmet naturlig størrelse, 3,15 meter lang og 1,95 meter høy, på en jevn, sørvendt bergflate. Konturene av elgen er ikke hugget, men slipt inn i overflaten, noe som er ganske uvanlig, men som finnes på en del helleristninger i Nordland og Troms. Dette er ett trekk ved disse ristningene som kan trekke dateringen langt nedover i tid, sannsynligvis helt ned i tidlig eldre steinalder; ca. 6000 f.Kr. Dette harmonerer godt med beliggenheten, ca. 52 moh., og at stedet lå nær strandlinjen da ristningen ble laget. Det skal ha vært to mindre figurer ved siden av elgen, men disse er ikke lenger synlig. 

Ristningen ligger ca. 200 meter nord for riksvei 80, ca. to kilometer øst for Reitan. Informasjonsskilt ved rasteplass på stedet. 

## Eksterne lenker
*
Finn-Øyvind Langfjell

**Finn-Øyvind Halvorsen Langfjell** (født 3. februar 1971 i Drøbak) er en norsk jurist og lokalpolitiker som representerer Høyre. Fra 27. mars 2015 til 19. oktober 2015 var han ordfører i Horten kommune.

Langfjell vokste opp på Bastøya og siden Skoppum. Han er utdannet jurist og har hatt en karriere innenfor Forsvaret, politiet og Forsvarsbygg, hvor han er som stabs- og eiendomssjef.

Langfjell ble valgt inn som kommunestyrerepresentant i Horten for Høyre i 2011. Han har vært gruppeleder for Høyre i Horten bystyre siden 2012 og overtok som ordfører i Horten etter Børre Jacobsen i 2015.

## Referanser
Kafes

**Kafes** (osmantyrkisk:  ‏قفس‎, «Buret», i praksis et **prinsefengsel**) var en del av Det osmanske rikes keiserlige harem i Topkapipalasset. Prinser og andre potensielle tronfølgere ble innesperret under konstant bevoktning av palassets vakter. Systemet ble innført på 1500-tallet av sultanen Mehmed III, som etter sin fars død hadde sett seg nødt til å la kveke i hjel sine nitten brødre for å sikre tronen til seg selv. 

Hensikten med kafessystemet var blant annet å sørge for at mulige politiske trusler manglet den erfaring de tidligere hadde fått, da den tidligere tradisjon plassert potensielle tronpretendenter som guvernører ute i riket.

Kafes var i bruk inntil Tanzimattiden.

## Referanser


## Litteratur
* G. Veinstein: «Kafes.» I: *Encyclopaedia of Islam.* New Edition, vs: KAFES
Vetulicolia

* Vetulicolida
* Banffozoa
* Heteromorphida
* ?*Yuyuanozoon*

**Vetulicolia** er en fossil gruppe dyr kjent fra kambrium. Gruppen har få ytre kjennetegn og deres plassering i Dyreriket har vært omstridt, men de regnes i dag for å tilhøre ryggstrengdyrene, trolig som søstergruppen til kappedyrene.

## Bygning og levevis
Vetulicoliaene var middelsstore dyr i sin samtid, fra 8 til 20 cm lange. Hele dyret var tilnærmet 8-tallsformet, med en stor flatt kropp og en segmentert bladformet hale. Kroppen var omgitt av en tykk kappe, trolig tilsvarende kappen som omgir kappedyrene. Munnen satt helt i framkanten på hodet, og hos mange av dem var det et antall gjelleåpninger langs kroppen. Tarmen var spiralformet og strakte seg gjennom hele dyret helt ut til tuppen av halen. Funn fra Kangaroo Island av spesielt godt oppbevarte eksemplarer viser at haledelen hadde en segmentert ryggstreng.

Gruppen har blitt tolket både som sedimentspisende bunndyr og som frittsvømmende organismer. Plasseringen av tarm og ryggstreng tyder på at dyrene har vært avflatet fra sidene (høye og smale), og har vært svømmende. Bunndyr er gjerne avflatet den andre veien (lave og brede). Tarmen hos mange av eksemplarene har vært fylt med gjørme, men dette kan være et resultat av at dyrene har dødd i leirras heller enn at de faktisk har spist mudder. Sedimentspisere har vanligvis en sylindrisk tarm, ikke spiralformet slik som vetulicoliaene. Trolig har de levd i åpne vannmasser og vært aktive filterspisere, slik som hvaler og krill i dag.

## Systematikk og inndeling
De første Vetuliclia-fossilene var *Banffia* fra Burgess Shale i Canada, beskrevet i 1911. *Banffia* ble i utgangspunktet plassert i et papirkurvtaxon sammen med andre mer eller mindre markeformede dyr med uklar tilhørighet, slik som *[[Pikaia]]* (et annet primitiv ryggstrengdyr) og *[[Oesia]]*. *Banffia* ble senere tatt ut som et *[[problematica]]* med mulig slektskap til leddyrene, og ble i først på 1980-tallet gruppert sammen med andre nyere funn fra Kina som en egen muligens deuterostom gruppe. Gruppen har blitt klassifisert som både en egen rekke og klasse med usikker tilhørighet, men bli i dag sett på som ryggstrengdyr, muligens tilhørende klassen halesekkdyr.

Vanligvis deles Vetulicolia opp i fire familier. Nøyaktig hvilke fossiler som faktisk hører hjemme i gruppen er usikkert. Alle har relativ enkel bygning og ingen harde deler, hvilket gjør systematiske analyser vanskelig. Noen av fossilene kan tilhøre andre grupper, som hemichordater. De fire familiene er:

* Familie **Vetulicolidae** (slektene *Vetulicola* og *Banffia*), flattrykte og tydelig 8-tallformede.
* Familie **Didazoonidae** (slektene *Didazoon*, *Pomatrum* og *Xidazoon*), mer eller mindre rumpetrollaktige med tydelige gjelleåpninger, alle fra Kina.
* Familie **Heteromorphidae** (en enkelt slekt, *Heteromorphus*, muligens et synonym for *Banffia*), et enkelt langhalet fossil
* Familie **Yunnanozoonidae** (en enkelt slekt, *Yannanozoon*), mindre flattrykte, muligens en hemichrodat.

## Referanser

## Eksterne lenker
*
Ferjesambandet Småge–Orta–Sandøya–Finnøya–Ona

Ferjesambandet **Småge–Orta–Sandøya–Finnøya–Ona** trafikkerer øyene Ona, Sandøya, Finnøya og Orta i Ålesund kommune i Møre og Romsdal og forbinder disse med Småge i Aukra. Sambandet drives av Torghatten Nord AS.

Om hverdagen blir sambandet betjent av MF «Kvaløy» 5 ganger daglig.

## Referanser
Liste over svenske riksantikvarier

**Liste over svenske riksantikvarier** er en oversikt over personer som har vært riksantikvarie i Sverige.

Riksantikvarien er øverste sjef for den statlige svenske forvaltningsmyndigheten Riksantikvarieämbetet, i norsk sammenheng svarer dette til direktoratet Riksantikvaren ledet av en riksantikvar.

Den første riksantikvarie i Sverige var Johannes Bureus, utnevnt av kong Gustav II Adolf den 20. mai 1630.

Siden 2012 har Lars Amréus vært riksantikvarie og dermed sjef for Riksantikvarieämbetet.

## Liste over riksantikvarier
Oversikt over riksantikvarier fra 1630 til idag:

## Referanser


## Eksterne lenker
*
Tosevskiana

***Tosevskiana*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Slekten ligner mye på artene i slekten *[[Rhizotrogus]]* men kan kjennes på at hannene har antenner med svært lange lameller (blader).

## Utbredelse
Slekten er bare kjent fra et begrenset område i det sørøstlige Europa (Hellas og Nord-Makedonia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Tosevskiana* Pavicevic, 1985
******** *[[Tosevskiana inexpectata]]* Pavicevic, 1985 - Makedonia
******** *[[Tosevskiana machackovae]]* Sehnal, 2004 - Hellas
******** *[[Tosevskiana sithoniensis]]* (Kral, 1998) - Hellas

## Kilder
* Montreuil, O. (2003) *Tosevskiana* Pavićević, 1985, an enigmatic genus of European Melolonthinae Rhizotrogini removed from Pachydeminae (Coleoptera: Melolonthidae). *Annales de la Société entomologique de France (N.S.): International Journal of Entomology* 39 (3): 207-210.  http://zoologie.umh.ac.be/asef/pdf/2003_39_03/Compact/Montreuil_ASEF_2003_39%20(03)_207_210_compact.pdf 
* Fauna Europaea, utbredelsesdatabase over europeiske dyr 

## Eksterne lenker
*
Ryggstreng

**Ryggstreng** eller **notochord** er en seig og tøyelig bruskstruktur som finnes på fosterstadiet hos alle ryggstrengdyr, derav navnet på denne gruppen. Den er dannet av celler fra mesodermen, og utgjør den aksen i fosteret under fosterutviklingen. Hos en del ryggstrengdyr bevares ryggstrengen gjennom hele livet, mens den hos de fleste virveldyr erstattes av virvlene som utgjør ryggsøylen. Ryggstrengen bevares som de bløte kjernene i bruskskivene som ligger mellom knoklene i ryggsøylen, og er med på å gi den smidighet. Hos bruskfisk bevares en tynn rest av ryggstrengen som strekker seg gjennom alle virvlene. Hos enkelte virveldyr, som blåfisken, er ryggvirvlene tilbakedannet og ryggstrengen beholdes hele livet.

Ryggstrengen ligger over tarmen, men under ryggnerven. I tidlige deler av fosterutviklingen er den med på å signalisere og tilrettelegge utviklingen av organsystemene rundt seg, selv om den ofte tilbakedannes og erstattes senere i utviklingen.

Ryggstrengen var den første formen for hardt skjelett, og den eneste harde delen i tidlige ryggstrengdyr slik som *[[Haikouichthys]]*. Slike ryggstrenger utgjorde en stor fordel for de første fiskene, som en struktur musklene kunne være koblet til. Ryggstrengen tillot effektive svømmebevegelser, og var samtidig mindre stiv og tung enn et ytre skjelett, slik vi finner det hos leddyrene, som dominerte de tidlige periodene i dyrenes utvikling.

## Referanser
Seraglio

**Seraglio** eller **seralj** er de deler av et osmansk hushold som er eksklusivt beregnet for kvinner. Ordet kommer fra en italiensk variant av det persiske *saraʾi* (*سرای*), som betyr palass eller harem. 

Begrepet er forskjellig fra ordet harem. Selv om harem sikter til en del av palasset særskilt beregnet for hustruer og konkubiner, er det dessuten blitt en betegnelse for det tilhørende kvinnefellesskapet selv.

I sammenheng med 1700-tallets europeiske *[[turquerie]]* ble seraljet gjenstand for megen kunst, berømtest nok Mozarts opera *[[Die Entführung aus dem Serail]]*. I Montesquieus *Lettres persanes* (oversatt til norsk som *Persiske brev*) er en av hovedpersonene, en perser fra byen Isfahan, beskrevet som beboer fra et *seraglio*.

«Seraglio» kan også brukes som et konkret stedsnavn, da om hel eller deler av Topkapıpalasset, sultanresidensen i Istanbul.
Gnaphalostetha

***Gnaphalostetha*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Små til middelsstore, blanke, brunrøde oldenborrer. Kroppsformen er forholdsvis bred. Oversiden er ikke påfallende hårete.

## Utbredelse
Slekten er utbredt i Midtøsten (Israel, Palestina, Jordan og Den arabiske halvøya).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Gnaphalostetha* Reiche & Saulcy, 1856
******** *[[Gnaphalostetha bonvoisini]]* Reiche & Saulcy, 1856
******** *[[Gnaphalostetha heinzi]]* Keith, 2005
******** *[[Gnaphalostetha hiemalis]]* (Baraud, 1990)
******** *[[Gnaphalostetha longepilosa]]* Keith, 2005

## Eksterne lenker
* 
* Bilder av ''Gnaphalostetha bonvoisini''
Bø vidaregåande skule

**Bø vidaregåande skule** er en offentlig Videregående skole, som ligger i Bø i Telemark. Skolens ble etablert som *Telemark Språk og Realskule* i 1923.

## Historie
Skolen ble etablert i Bø i 1923 under navnet Telemark Språk og Realskule. 30 år senere, i 1954, skiftet skolen status og navn til *Telemark offentlege landsgymnas og Bø statsrealskule*. I årene som kom ble skoleanlegget bygget på tomten skolen har i dag. I likhet med de andre landsgymnasene rekrutterte skolen elever fra et vidt geografisk område. Det ble bygget et stort internat på tomten.

Skolen endret navn til *Bø gymnas og statsrealskule* i 1964. På 1960- og 70-tallet kom det store elevkull til skolen. Det ble behov for mer internatplass og i 1966 ble det bygget et nytt internat noen hundrede meter nord for skolen.

Skolen hadde på den tiden 7 ulike linjer: Realfag, naturfag, engelsk, engelsk m/estetiske fag, latin, norrøn og økonomi.

## Utdanningstilbud
Skolen har følgende utdanningsprogram:
* **Studiespesialisering**
** Språk, samfunnsfag og økonomi
** Realfag
* **Idrettsfag**
** Breddeidrett
** Toppidrett
* **Forskerlinje**

## Referanser


## Eksterne lenker
* Skolens hjemmeside
Bamble videregående skole

**Bamble videregående skole** er en skole i Bamble kommune i Telemark. 1. august 2014 ble Croftholmen videregående skole lagt under Bamble videregående skole og ble en felles skole med undervisning begge steder.

## Referanser


## Eksterne lenker
*
Alliance Air Flight 7412

**Alliance Air Flight 7412** var en flygning som fant sted 10. januar 2000. Flyet, et Boeing 737-2A8 på vei fra Kolkata til Delhi i India, før det styrtet nær byen Patna i deltaten Bihar. Flyet skulle mellomlande i både Patna og Lucknow, og ved landing i Patna steilet flyet og pilotene mistet kontrollen. Flyet snitret hustak før det styrtet inn i en skole 2&nbsp;km fra flyplassen. Kun 3 av 58 passasjerene overlevde styrten.

## Referanser
Pollaplonyx

***Pollaplonyx*** er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, blanke, gulbrune eller rødbrune oldenborrer.

## Utbredelse
Gruppen er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Pollaplonyx* Waterhouse, 1875 
******** *[[Pollaplonyx eriophorus]]* Nomura, 1970
******** *[[Pollaplonyx flavidus]]* Waterhouse, 1875
******* Slekten *[[Bunbunius]]* Nomura, 1970 - arter noen ganger regnet til *Pollaplonyx*
******** *[[Bunbunius abditus]]*
******** *[[Bunbunius bicallosifrons]]*
******** *[[Bunbunius csorbai]]*
******** *[[Bunbunius diversifrons]]*
******** *[[Bunbunius hangayi]]*
******** *[[Bunbunius liukueiensis]]*
******** *[[Bunbunius opacipennis]]*
******** *[[Bunbunius privus]]*
******** *[[Bunbunius prunellus]]*
******** *[[Bunbunius pseudoopacipennis]]*
******** *[[Bunbunius puchneri]]*
******** *[[Bunbunius reticulata]]*
******** *[[Bunbunius rozneri]]*
******** *[[Bunbunius sinensis]]*
******** *[[Bunbunius turnai]]*

## Eksterne lenker
* 
* Bilde av ''Pollaplonyx eriophorus''
* Bilde av ''Pollaplonyx flavidus''
La Pedrera (Rocha)

**La Pedrera** er en by i kommunen La Paloma i Rocha-departementet i det sørøstlige Uruguay. Byen har 225 innbyggere. 

## Befolkning
La Pedrera har 225 innbyggere *(beregning 2011)*.

Kilde:

## Transport
 Ruta 10 forbinder La Pedrera med Canelones, Punta del Este, La Paloma (by) og Cabo Polonio.

## Referanser


## Eksterne lenker
* Kart over La Pedrera
Kristine Breistøl

**Kristine Breistøl** (født 1993) er en norsk håndballspiller som spiller for den ungarske håndballklubben Győri ETO KC. Hun er kusinen til tidligere Larvik- og landslagsspiller Sara Breistøl.  

## Klubbhistorikk
* –2012: Bækkelaget
* 2012–2018: Larvik Håndballklubb
* 2018–2024: Team Esbjerg
* 2024: Győri ETO KC

## Landslagsspill
Breistøl har ingen landskamper for ungdomslaget til Norge. Hun debuterte for juniorlaget til Norge den 25. november 2010 mot Frankrike i en alder av 17 år og 84 dager. Breistøl har 37 kamper og 100 mål for Norges juniorlandslag i perioden fra 25. november 2010 frem til 11. juli 2012. Hun debuterte på seniorlandslaget mot Frankrike 6. oktober 2016. Hun var med som reserve til VM 2019 i Japan, og ble tatt inn i troppen før den siste gruppespillkampen.

Hun spilte på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien. Hun spilte også på Norges lag som tok gull i EM 2022, OL 2024 og EM 2024.

## Referanser


## Eksterne lenker
*
Oberleutnant zur See

***Oberleutnant zur See*** (forkortet *OLt zS* eller *OLZS* i den tyske marinen, Oblt.z.S. i Kriegsmarine) er tradisjonelt den første og høyeste løytnantgraden i den tyske marinen. Den tilhører gruppe OF-1a i NATO, og er tilsvarende løytnant i Sjøforsvaret, *Lieutenant Junior Grade* i den amerikanske marinen, og *Sub-Lieutenant* i den britiske marinen.
## Referanser
Munksgaards Forlag

**Munksgaards Forlag** var et av Danmarks ledene forlag. Det ble etablert i 1917 av Ejnar Munksgaard og Otto Levin. Forlaget holdt først til                                på Åboulevarden, men flyttet 1924 til Nørregade, og ble da i realiteten forlag og bokhandel for Københavns Universitet.

Munlksgaard utga flere viteskapelige tidsskrifter, spesielt innen medsin og tannlegevitenskap. Forlaget ble også utgiver for  Det Kongelige Danske Videnskabernes Selskab og Vitenskapsakademiet på Island som resulterte i monumentale kildeutgaver av Islandske hådskrifter.

## Eksterne lenker
* Munksgårds hjemmeside
Gulf Air Flight 072

**Gulf Air Flight 072** var en flystyrt som fant sted 23. august 2000. Flyet, et Airbus A320 på vei fra Kairo i Egypt til Bahrain, styrtet like før landing i Bahrain. Flyet sirklet rundt flyplassen, men klarte ikke dette, og kapteinen ble så desorientert i forhold til hvor flyet befant seg. Kapteinene så også bort fra advarsler fra flyet, og flyet styrtet i Den persiske gulf etter disse feilene. Alle de 143 om bord omkom i flystyrten.

## Referanser
Hjelledøla

**Hjelledøla** kan vise til to elver i Sogn og Fjordane:

**Hjelledøla (Årdal) – i Utladalen i Årdal kommune
**Hjelledøla (Stryn) – i Stryn kommune
Kjerringlia vindkraftverk

**Kjerringlia vindkraftverk** er et vindkraftverk som var planlagt på fjellet Kjerringlia i Gjemnes kommune og Nesset kommune i Møre og Romsdal.

Tiltakshaver var Eolus Vind Norge AS som er eid av Eolus Wind AS.
NVE mottok melding om planene. I meldingen vart det opplyst om ti vindmøller med en høyde på inntil 180 meter. 

Det var planlagt 7.8 km med tilførselsvei, 5 km interne veier og 11 km nettilknytning.  

Meldingen er trukket og Eolus vil dermed ikke fortsette planleggingen av vindkraftverket. 

## Referanser
La humla suse

**La Humla Suse (LHS)** er en norsk ideell medlemsorganisasjon som jobber for å ivareta ville pollinerende insekter i Norge. Orgnaisasjonen ble opprettet i juni 2013. Nåværende daglig leder Frauke Heivand. Styreleder er Mikaela Embla Olsen.

## Formål
* Sikre ville pollinatorers levekår i Norge.
* Øke bevisstheten og kunnskapen om humlenes behov

## Referanser


## Eksterne lenker
*
Admiral Hipper-klassen

**Admiral Hipper-klassen** var en gruppe av fem tungkryssere bygd av Nazi-Tyskland i midten av 1930-årene. Klassen bestod av navneskipet «Admiral Hipper», «Blücher», «Prinz Eugen», «Seydlitz», og «Lützow». Bare de tre første skipene i klassen var fullført i tide til å bli brukt i kamphandlinger under andre verdenskrig. Arbeidet på «Seydlitz» stoppet da skipet var omtrent 95% ferdig, og det ble bestemt at hun skulle omgjøres til hangarskip - noe som heller ikke ble fullført. «Lützow» ble solgt i uferdig stand til Sovjetunionen i 1940.

«Admiral Hipper» og «Blücher» tok begge del i *Weserübung-Nord* - invasjonen av Norge - i april 1940. «Blücher» ble senket under slaget ved Oscarsborg festning, mens «Admiral Hipper» ledet angrepet på Trondheim. Etter invasjonen utførte «Admiral Hipper» angrep på den allierte handelstrafikken i Atlanterhavet. I 1942 ble skipet sent til Nord-Norge for å angripe de arktiske konvoiene, noe som kulminerte i slaget i Barentshavet i desember 1942. I slaget ble skipet skadet av britiske kryssere. «Prinz Eugen» ble brukt i kamphandlinger for første gang under Operasjon Rheinübung med slagskipet «Bismarck». Skipet ankom igjen Tyskland under Operasjon Cerberus, før hun igjen dro til Norge. Etter å ha blitt torpedert av en britisk ubåt vendte skipet nok en gang hjem til Tyskland for reparasjoner. Skipet ble tatt ut av tjeneste tidlig i 1943, ble delvis reparert og satt inn i tjeneste igjen innen høsten 1944 for flyktningtransport i 1945. Bare «Prinz Eugen» fortsatte å være i full tjeneste, og forble i Østersjøen frem til krigens slutt.

«Admiral Hipper» ble senket med vilje i Kiel i mai 1945. Dermed var «Prinz Eugen» det eneste skipet som overlevde krigen. Skipet ble gitt til den amerikanske marinen, som brukte skipet under atomprøvesprengninger i 1946. «Seydlitz» ble tauet til Königsberg og senket før ankomsten av Den røde armé, så de ikke kunne ta skipet. Etter krigen ble «Seydlitz» hevet og skrotet. «Lützow», nå med navn «Petropavlovsk», var uferdig under den tyske invasjonen av Sovjetunionen. Skipet ble brukt som artilleristøtte til hun ble senket i september 1941. Skipet ble igjen hevet et år senere og reparert nok til å kunne delta i å bryte beleiringen av Leningrad i 1944. «Lützow» ble brukt for sekundære formål fram til 50-tallet da hun ble demontert.

## Tjenestehistorie

### ''Admiral Hipper''

### ''Blücher''

### ''«Prinz Eugen»''

### ''«Seydlitz»''

### ''«Lützow»''

## Referanser
Haarlemmerliede en Spaarnwoude

**Haarlemmerliede en Spaarnwoude** (noen ganger forkortet til **Haarlemmerliede c.a.**) var fram til 2018 en kommune i den nederlandske provinsen Noord-Holland. Kommunestyret bestemte i 2016 at kommunen skulle slås sammen med Haarlemmermeer, en nabokommune i sør. 

## Referanser




## Eksterne lenker
* Kommunens nettside
Skjerdingsdøla

**Skjerdingsdøla** er ei elv i Stryn kommune. Den er en del av Strynevassdraget og renner gjennom Skjerdingsdalen i fjellene mellom Stryn og Geiranger. Elva er 12,9 kilometer lang, og har et nedbørfelt på . Middelvannføringen ved munningen er .

Elva har utspring fra Skjerdingsdalvatna (1 100 moh.) og renner mot sør gjennom Skjerdingsdalen. Ved Skjerdingsdalssætra kommer Grasdøla inn fra øst. Den nederste delen av elva går gjennom ei svært trang slukt kalt Glera (eller Glæra), som krysses av Jøl bru på riksvei 15 like før elva løper sammen med Videdøla og danner Hjelledøla.

## Vern
Strynevassdraget ble vernet mot kraftutbygging i Verneplan IV for vassdrag i 1993.

## Referanser
Diemen

**Diemen** er en kommune i den nederlandske provinsen Noord-Holland.

## Referanser


## Eksterne lenker
* Kommunens nettside
Ferjesambandet Daløy–Haldorsneset

**Ferjesambandet Daløy–Haldorsneset** forbinder ferjekaiene Haldorsneset på Ytre Sula og Daløy på Rånøyna i Solund. Det krysser Ytre Steinsundet, og er del av  i Sogn og Fjordane. Strekningen drives av GulenSkyss.

Ferjesambandet gikk opprinnelig fra Daløy til Nåra på Ytre Sula og åpnet i 1974. Sambandet knyttet sammen Indre og Ytre Solund.

Overfartstiden er 8 minutter, om hverdagen blir den 1,2&nbsp;km lange strekningen betjent av MF "Sundferja» med 18 avganger daglig i hver retning. 2014 var årsdøgnstrafikken 52 kjøretøy.

## Referanser


## Litteratur
*
Edam-Volendam

**Edam-Volendam** er en kommune i den nederlandske provinsen Noord-Holland. Byen Edam, som er kjent for edamerosten er kommunens administrative sentrum.

## Referanser


## Eksterne lenker
*
Joseph W. Martin jr.

**Joseph William Martin jr.** (født 3. november 1884 i North Attleborough i Massachusetts, død 6. mars 1968 i Hollywood i Florida) var en amerikansk republikansk politiker. Han var speaker i Representantenes hus i periodene 1947–1949 og 1953–1955, og den eneste republikaneren i dette vervet mellom 1931 og 1995.

Han vokste opp i North Attleborough, hvor han begynte å arbeide som avisbud for *Evening Chronicle*. Straks etter skolegangen i 1902 begynte han som journalist i *Attleboro Sun and Providence Journal*. I 1908 overtok han som ansvarlig redaktør i *Evening Chronicle*. Han var også ansvarlig redaktør i *Franklin Sentinel* i nabobyen Franklin. Til tross for at han hadde tenkt å studere ved Dartmouth College, fikk Martin aldri noen høyere utdannelse. Han stiftet aldri egen familie.

Martin var medlem av Massachusetts lovgivende forsamling 1912–1914 og delstatssenatet 1914–1917, og satt som partisekretær for republikanerne i delstaten 1922–1925. Han var valgt til Representantenes hus 1925–1967, hele tiden med bosted i North Attleborough, men med flere grensejusteringer for valgkretsen. Han ledet Den republikanske nasjonale komité 1940–1942 og det republikanske mindretallet i Representantenes hus 1939–1959, bare avbrutt av periodene som speaker 1947–1949 og 1953–1955. Martins motstykke i Det demokratiske parti var Sam Rayburn fra Texas. De to pleide et nært personlig vennskap. Martin måtte fratre som republikanernes leder etter valgnederlaget i 1958, men ble sittende som kongressmann. I 1966 tapte han med 12 prosentpoeng mot Margaret Heckler i det republikanske primærvalget.

## Referanser


## Eksterne lenker
* 
*
E3 Harelbeke 2015

**E3 Harelbeke 2015** var den 58. utgaven av sykkelrittet E3 Harelbeke. Rittet ble arrangert over 215&nbsp;km fredag 27. mars. Det var det sjette arrangementet på UCI WorldTour 2015.

## Lag

## Resultater

## Eksterne lenker
* 
* 
* http://www.e3-harelbeke.be/
Vladivostok Air Flight 352

**Vladivostok Air Flight 352** var en flystyrt som fant sted 4. juli 2001. Flyet, et Tupolev Tu-154 på vei fra Jekaterinburg via Irkutsk til Vladivostok i Russland, styrtet like før landing i Irkutsk. Flyet begynte å steile etter feil fra piloten, noe som gjorde at flyet datt i bakken i all for stor fart. Alle 145 om bord omkom.

## Referanser
Helleveien

**Helleveien** og **Hellevegen** finnes flere steder i Norge:

* Helleveien (Bergen)
* Helleveien (Drammen)
* Helleveien (Fet)
* Helleveien (Halden)
* Helleveien (Hole)
* Helleveien (Kragerø)
* Helleveien (Mandal)
* Helleveien (Narvik)
* Helleveien (Oslo)
* Helleveien (Sarpsborg)

## Hellevegen
* Hellevegen (Nes)
* Hellevegen (Nesset)
* Hellevegen (Hamar)
* Hellevegen (Modum)
* Hellevegen (Sola)
* Hellevegen (Klepp)
* Hellevegen (Vang)
Franz Overbeck

**Franz Camille Overbeck** (1837–1905) var en tysk kirkehistoriker og professor ved Universitetet i Basel. Han er også kjent som venn av Friedrich Nietzsche.

## Liv og virke
### Bakgrunn
Franz Overbeck var sønn av den tyske kjøpmannen Franz Heinrich Herrmann Overbeck og Jeanne Camille Cerclet, som var født inn i en fransk familie i St. Petersburg. Han vokste opp først i St. Petersburg, og siden i Paris, før han i 1850 flyttet til Dresden. Han studerte evangelisk teologi ved universitetene i Leipzig, Göttingen, Berlin og Jena. I 1859 fikk han doktorgraden, og habiliterte seg med en avhandling over Hippolyt fra Roma i 1864. Som student sluttet han vennskap med historikeren Heinrich von Treitschke.

### Karriere
I 1870 ble Overbeck professor i nytestamentlig eksegese og kirkehistorie ved Universitetet i Basel, hvor han ble værende resten av sin karriere. Inntil 1875 bodde han i samme hus som professorkollegaen Friedrich Nietzsche. De to sluttet et varig vennskap, som blant annet ga seg utslag i en omfattende brevveksling.

Som tilhenger av Ferdinand Christian Baurs historiske teologi sto Overbeck kjølig overfor tidens teologiske hovedstrømninger. Hovedverket hans er *Über die Christlichkeit unserer heutigen Theologie*, hvor han hevdet at teologien ikke hadde noe med Kristi opprinnelige idéer å gjøre. Den sanne urkristendommen hadde ifølge Overbeck stått i motsetning til all historie, kultur og vitenskap. Derfor var en vitenskapelig «teologi» en umulighet. I skriftet kritiserer Overbeck både den konservative (apologetiske) teologien, som beror på dogmatiske trossetninger, og den liberale teologien, som vil bringe orden i forholdet mellom tro og viten. Ifølge Overbeck misforstår begge retninger kristendommens vesen, som utelukker enhver form for viten.

I 1889 oppsøkte Overbeck Friedrich Nietzsche i Torino, etter å ha blitt foruroliget over et brev Nietsche hadde skrevet til Jacob Burckhardt. I Torino fant han Nietzsche rammet av sinnssykdom. Han bragte ham med seg tilbake til Basel, hvor Nietzsches familie kunne overta ansvaret for ham. Senere kom Overbeck til å stå svært kritisk overfor Nietzsches søster Elisabeth Förster-Nietzsche og hennes forvaltning av Nietzsches etterlatte papirer gjennom Nietzsche-arkivet. Derfor nektet han også å utlevere sin egen korrespondanse med Nietzsche til arkivet.

Overbeck trådte tilbake fra professoratet i 1897, etter lengre tids sykdom. Hans etterlatte papirer ble redigert av eleven Carl Albrecht Bernoulli.

Overbecks tanker har vært av betydning for blant andre Karl Barth, Karl Löwith og Moses Finley.

## Referanser


## Eksterne lenker
Karl Löwith

**Karl Löwith** (1897–1973) var en tysk filosof. Han arbeidet særlig med historiefilosofi.

## Liv
Löwith var sønn av kunstmaleren Wilhelm Löwith og Margarete Hauser. Han deltok som frivillig i første verdenskrig og kom i italiensk krigsfangenskap. I 1917 ble han løslatt og begynte å studere i hjembyen München. I 1919 dro han til Universitetet i Freiburg, hvor han studerte under Edmund Husserl, Martin Heidegger og Hans Spemann. I 1922 dro han tilbake til München og fikk doktorgraden under fenomenologen Moritz Geiger med en avhandling om Friedrich Nietzsche. I 1924 fulgte han Heidegger til Universitetet i Marburg og habiliterte seg der i 1928. Inntil 1934 var han privatdosent i Marburg.

Ved nazistenes maktovertakelse i 1933 ble Löwith rammet av lære- og publiseringsforbud på grunn av sine jødiske aner. Han måtte emigrere og reiste først til Italia, deretter (fra 1936 til 1941) var han professor ved Tohoku-universitetet i Sendai i Japan. I 1941 dro han videre til USA og ble ansatt ved Hartford-seminaret i Connecticut. I denne perioden skrev han sine mest kjente skrifter *Von Hegel zu Nietzsche* («Fra Hegel til Nietzsche») og *Meaning in History* («Mening i historien»). Fra 1949 til 1952 var han ved New School for Social Research i New York.

I 1952 flyttet han tilbake til Tyskland og til en stilling som professor ved Universitetet i Heidelberg, hvor han ble værende til han gikk av i 1964.

## Filosofi
Löwith regnes som elev av Heidegger, selv om han distanserte seg fra ham etter nazistenes maktovertakelse. Et av hovedemnene hans var sekularisering av kristen filosofi og forventningen om frelsen gjennom historiefilosofien og eksistensialismen.

## Referanser


## Eksterne lenker
Ferdinand Christian Baur

**Ferdinand Christian Baur** (født 21. juni 1792 i Schmiden bei Fellbach, død 2. desember 1860 i Tübingen) var en tysk evangelisk kirke- og dogmehistoriker. Han innførte den historisk-kritiske metoden i den nytestamentlige forskningen og grunnla den yngre Tübingerskolen.

## Liv
Baur studerte teologi ved Evangelisches Stift i Tübingen. I 1817 ble han professor i gamle språk ved seminaret i Blaubeuren, og i 1826 ordentlig professor i evangelisk teologi ved Universitetet i Tübingen.

Hovedtyngden av Baurs historiske forskerarbeid ligger innenfor dogmehistorien. Som kirkehistoriker arbeidet han særlig med urkristendommen. Han forsøkte å vise at aposteltiden hadde vært preget av stridigheter mellom en jødisk preget Messiastro og Paulus' idé om en kristen verdensreligion.

Den kritiske retningen som ble fulgt av Baur og elevene hans kalls Tübingerskolen.

## Referanser


## Eksterne lenker

*
«Vinternatt i Rondane»

**«Vinternatt i Rondane»**, også kalt **«Vinternatt i fjellene»,** er et bilde av den norske kunstneren Harald Sohlberg (1869–1935). Bildet finnes i flere versjoner, det mest kjente er et oljemaleri fra 1914 som befinner seg i Nasjonalgalleriet i Oslo.

Allerede på nyåret 1900 begynte Sohlberg å arbeide med motivet. I påsken så han Rondane i måneskinn, en opplevelse han senere beskrev som «fremmed, ny og veldig som en åpenbaring, der efterlot et inntrykk i meg som jeg aldri siden kunne glemme». Nationalmuseum i Stockholm eier et av omkring ti studier av motivet fra perioden 1900-–02. Han laget versjoner i både kull, fargestift, olje og akvarell. I 1911 begynte Sohlberg på den endelige versjonen som henger i Nasjonalgalleriet. Bildet ble ferdig vinteren 1913–1914. Senere arbeidet Sohlberg med motivet blant annet som fargelitografi, og også en maleriutgave, i de siste leveårene. Til sammen finnes det, i tillegg til alle litografiene, 20 utgaver av bildet, de fleste i vannfarger eller i blandet teknikk på papir.

I 2021 ble et av versjonene av «Vinternatt i Rondane» solgt for 16 millioner kroner på auksjonshuset Sotheby's.

## Norges nasjonalmaleri

Den endelige versjonen «Vinternatt i Rondane» (1914) laget Sohlberg til den store Jubileumsutstillingen på Frogner i 1914. Det ble malt med oljemaling på lerret i 1,6 m x 1,8 m . Bildet ble møtt positivt også blant kritikere og kunstnere som tidligere hadde vært mindre forståelsesfulle for Sohlbergs kunst. Også Sohlberg betraktet maleriet som noe helt spesielt, og mente det representerte kvintessensen av hans kunstsyn, «som en hel livsopgave». Sohlberg er kjent som en av Norges største nyromantiske malere, og i «Vinternatt i Rondane» får «den knugende stillheten og ensomheten [...] en kontemplativ, nesten religiøs dimensjon».

«Vinternatt i Rondane» (1914) ble gitt som gave til Nasjonalgalleriet av Jørgen Breder Stang i 1918. I 1995 ble bildet kåret til Norges nasjonalmaleri gjennom lytteravstemning i NRK, foran blant annet Tidemand og Gudes «Brudeferden i Hardanger».

I 2014 gikk maleriet gjennom en omfattende konservering ved Thierry Ford, malerikonservator ved Nasjonalmuseets avdeling for eldre og moderne kunst.

## Sohlbergplassen utkikkspunkt
«Vinternatt i Rondane» bygger på inntrykk og skisser gjort fra forskjellige vinkler.

Sohlbergplassen utkikkspunkt på fylkesvei 27 ved Atnsjøen i Stor-Elvdal ble bygget i 2005 bygget i nærheten av et av de viktigste utkikkspunktene til Sohlberg, som en del av arbeidet med Nasjonale turistveger.

Sohlbergplassen utkikkspunkt er tegnet av arkitekt Carl-Viggo Hølmebakk. Ifølge Hølmebakk ble dynamikken i Sohlbergs bilde, mellom furutrærne i forgrunnen og fjellene i bakgrunnen, «utgangspunktet for plattformens geometri og konstruksjon».

## Referanser


## Eksterne lenker
* ''Vinternatt i Rondane'' (1914) på Digitalt Museum
*''Vinternatt i Rondane'' (1914) på Nasjonalmuseets hjemmesider
* Om Harald Sohlberg i Norsk kunstnerleksikon
* Bilder av Solbergplassen utkikkspunkt på arkitektens hjemmeside
Elijah Williams

**Elijah Williams** (1809–1854) var en framstående engelsk sjakkmester.

## Liv og virke
Williams var opprinnelig apoteker, men ble etter hvert profesjonell sjakkspiller i Bristol. Senere flyttet han til London og livnærte seg ved å spille sjakk på *Divan*, den mest velansette sjakklubben i byen.

Williams deltok under den store sjakkturneringen i London 1851 og kom på tredjeplass etter at han sensasjonelt slo sin lærer Howard Staunton med 4,5:3,5 (+4-3=1). Videre beseiret han i 1846 Hugh Alexander Kennedy med 4:2 (+4-2=0) og i 1852 Bernhard Horwitz 9,5:7,5 (+5-3=9). Han tapte en match mot Johann Jacob Löwenthal i 1851 med 7:9 (+5-7=4).

Den beste historiske Elo-ratingen til Williams er beregnet til 2529, oppnådd i januar 1852.

Williams hadde sjakkspalter i *Bath and Cheltenham Gazette* og i *The Field*. I 1845 publiserte han *Souvenir of the Bristol Chess Club*, en samling partier spilt i sjakklubben i Bristol, og i 1852 *Horae Divananae*, en lignende publikasjon med partier fra Divan i London.  I en periode skal han ha styrt Johann Nepomuk Mälzels «sjakktyrker», en konstruksjon som ble utgitt for å være en sjakkspillende maskin.

Elijah Williams døde av kolera under Broad Street-utbruddet i 1854

## Referanser


## Litteratur
* * ''Souvenir of the Bristol Chess Club: Containing One Hundred Original Games of Chess'', London 1845
* Gaige, Jeremy (1987): *Chess Personalia, A Biobibliography*, McFarland, ISBN 0-7864-2353-6, s. 465
* Ziegler, Mario (2013): *Das Schachturnier London 1851*. ChessCoach, St. Ingbert. ISBN 978-3-944158-00-6, s. 133–144

## Eksterne lenker
* 
* Elijah Williams, *Chesshistory.com*
VM i terrengløp 2015

**VM i terrengløp 2015** var det 41. verdensmesterskapet i terrengløp, og fant sted i Guiyang i Kina den 28. mars 2015. Det ble konkurrert i individuelt og i lag både for juniorer og seniorer.

## Medaljevinnere

## Referanser


## Eksterne lenker
*
Didrik Muus

**Didrik Nielssøn Muus** (født 7. februar 1633 i Hedmark, død 7. februar 1706 på Stord) var en norsk prest som var mest kjent for sine kobberstikk og arbeider med treskjæring som ble brukt til å dekorere kirkene. 

Han var sønn av Marichen Didriksdatter Nøff og en Niels Muus (1595–1663). Faren var sorenskriver. Som 18-åring reiste han til Roskilde der farens søster var gift med biskop Enevold Randulf (1597–1666) som forøvrig var far til den senere biskop i Bjørgvin bispedømme, han Niels Randulf (1630–1711). Her i Roskilde studerte Didrik under navnet *Theodoricus Nicolai Muus*, og fikk utgitt *Emblemata qvædam amatoria* til bryllupet mellom søskenbarnet Bente Randulf (1629–1699) og Peter Svane/Schvendius (1622–1652), rikt illustrert med Didriks egne kobberstikk. Men Schvendi døde etter ett år. 

Fra 1653 studerte han teologi ved Københavns Universitet. Hans mest kjente verk er bryllupsboken Cestius Sapphicus fra 1661, der han har bidratt med trettien kobberstikk. Noen år senere giftet han seg med Maren Skaktavl, datter av Torbern Torbernssøn Skaktavl (1594–1635) av den norske adelsslekten Skaktavl, og enke etter Mogens Handigmann. Didrik hadde da blitt avsatt som kapellan grunnet leiermål med Maren. De forflyttet seg til Bergen der søskenbarnet Niels Randulf var biskop, og i 1686 fikk han jobben som sogneprest i Stord. Datteren Bente Marie ble gift med hans etterfølger Jonas Olsen Haus/Haugs.

## Referanser


## Eksterne lenker
*
Grasdøla (Stryn)

**Grasdøla** er ei elv i Stryn kommune. Den er en del av Strynevassdraget og renner gjennom Grasdalen i fjellene mellom Stryn og Geiranger. Elva er 13,1 kilometer lang, og har et nedbørfelt på . Middelvannføringen ved munningen er .

Elva har sitt utspring på Strynefjellet sør for Oppljosvatnet, og renner derfra mot sørvest gjennom Grasdalen. Den løper sammen med Skjerdingsdøla ved Skjerdingsdalssætra.

## Vern
Strynevassdraget ble vernet mot kraftutbygging i Verneplan IV for vassdrag i 1993.

## Referanser
Hugh Alexander Kennedy

**Hugh Alexander Kennedy** (1809–1878) var en engelsk sjakkmester og sjakkskribent.

## Liv
Kennedy, en forhenværende kaptein i hæren, var en ledende sjakkspiller i London. I 1844 tapte han en match mot  Howard Staunton med 3:8. Året etter spilte Kennedy og Staunton på Portsmouth-basert lag i to telegrafpartier mot et London-lag bestående av Henry Thomas Buckle, George Walker, William Davies Evans, Perigal og Tuckett. Kennedy/Staunton-aget tapte et parti og spilte et uavgjort. Kennedy tapte en match mot Elijah Williams i 1846 (+2 –4 =0) og en mot Edward Löwe i 1849, begge i London.

Hugh Alexander Kennedy spilte i den store internasjonale sjakkturneringen i London 1851 og kom på sjetteplass. Han beseiret i første runde Carl Mayet med to seire. I andre runde tapte han mot Marmaduke Wyvill, beseiret James Mucklow i tredje runde og tapte til slutt mot József Szén.

I 1862 tapte Kennedy mot Serafino Dubois i det som kan ha vært verdens første internasjonale telegrafparti.

## Bibliografi
* 
* 

## Litteratur
* Mario Ziegler: *Das Schachturnier London 1851*. ChessCoach, St. Ingbert 2013. ISBN 978-3-944158-00-6, S. 74–77

## Referanser


## Eksterne lenker
*
Heptelia

***Heptelia*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utbredelse
Det to artene lever på Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Heptelia* Brenske, 1898
******** *[[Heptelia polyphylla]]* Arrow, 1944
******** *[[Heptelia stripidea]]* Brenske, 1898

## Eksterne lenker
*
Bjarte Solvang

**Bjarte Solvang** (født 9. juli 1992) er en norsk skiskytter som representerer klubben Hålandsdal IL.

I mars 2015 ble Solvang norgesmester på sprintøvelsen under NM i Sirdal og mottok også kongepokalen for bragden. Hans beste NM-resultat før dette var en 16.-plass på normalprogrammet i 2014.

## Referanser
Mafiaparagrafen

**Mafiaparagrafen** er synonym med **§ 79 c** i straffeloven i Norge og ble tilføyd den ved lov av 4. juli 2003 nr. 78. Mafiaparagrafen åpner for å gi organiserte grupper av kriminelle strengere straff, gjennom et straffetillegg på inntil seks års fengsel til den egentlige dommen.

## Lovendring
Paragrafen ble opphevet sammen med resten av straffeloven av 1902 da straffeloven av 2005 trådte i kraft 1. oktober 2015. Paragrafen er videreført i revidert form i straffeloven av 2005 § 79 bokstav c. Lovendringen innebærer blant annet at maksimalt straffetillegg økes med ett år, fra fem til seks år.

## Fullstendig lovtekst

## Opprinnelig lovtekst

## Referanser


## Eksterne lenker
* Almindelig borgerlig Straffelov (Straffeloven). LOV-1902-05-22-10. Lovdata. ISBN 82-504-1014-9
Norges Airsoftforbund

**Norges Airsoftforbund** (**NASF**) er en interesseorganisasjon som organiserer airsoftklubber fra hele landet, og jobber for at airsoft i ordnede former fremdeles skal være en lovlig hobby i Norge. Spillene som utøves er enten et rollespill hvor man simulerer kampsituasjoner (MilSim) eller en konkurranse (hardball).

## Se også
* Norges Paintballforbund

## Referanser


## Eksterne lenker
* 
*
Temareiser

**Temareiser** er selskapsreiser tilrettelagt for personer med felles interesser om samme emne. Slike reiser kan f eks. være turer hvor deltakerne besøker minnesmerker eller ruiner fra en bestemt tidsepoke eller spesielle museer.

## Eksempler på temareiser
*Krigsturisme, besøke slagplasser,  krigskirkegårder.
*Vinturisme, besøk på (franske) vigårder, kombinert med smaksprøver.
Krypskyttere (andre betydninger)

**Krypskyttere** har flere betydninger:

* Krypskyttere, en norsk dramafilm fra 1982 regissert av Hans Otto Nicolayssen
* Krypskytter, en person som bedriver illegal jakt på eller fangst av dyr - krypskyting
Lars Amréus

**Lars Amréus** (født 1964) er en svensk arkeolog og riksantikvarie.

Amréus er fil. kand. fra Uppsala universitet med emnene arkeologi, etnologi, kulturantropologi, etnoarkeologi og kvartærgeologi. Han jobbet fra 2000 ved Statens historiska museer, fra 2006 overintendent og myndighetssjef, og fram til mars 2012 da han tiltrådte som riksantikvarie. Amréus har også vært styreleder i Riksförbundet Sveriges museer og svensk representant i European Museum Academy.

## Referanser


## Eksterne lenker
*
Thor Tjøntveit

**Thor Kristen Tjøntveit** (født 28. juli 1936, død 3. mars 2017 i Frankrike) var en norsk forretningsmann og flyger som ble landskjent da han etablerte charterselskapet Trans Polar.

Etter å ha tatt flysertifikat fløy han først for Widerøe før han emigrerte til USA i 1961  og virket som flyger i Alaska. Han ble amerikansk statsborger i 1967. Tilbake i Norge etablerte han charterselskapet Trans Polar i 1971. Han opererte med innleide fly fra Aer Lingus og gikk konkurs etter bare ni måneders drift. Trans Polar-konkursen var en tid Norges største med 33 millioner kroner i utestående fordringer.
I 1972 etablerte han et nytt flyselskap, Norwegian Overseas Airways, men fikk ikke driftstillatelse og flyttet selskapet til Bangladesh uten at det ble noen aktiv flyvirksomhet der.

## Referanser
Barra del Chuy

**Barra del Chuy** er en by i Rocha-departementet i det sørøstlige Uruguay. Byen har 370 innbyggere. 

## Befolkning
Barra del Chuy har 370 innbyggere *(beregning 2011)*.

Kilde:

## Referanser


## Eksterne lenker
* www.barradelchuy.com (spansk)
* Kart over Barra del Chuy
Louisiana (andre betydninger)

**Louisiana** kan vise til:

* Louisiana – USAs 18. delstat, innlemmet i 1812
* Fransk Louisiana – et administrativt område i den franske kolonien Ny-Frankrike
* Louisiana (Ny-Spania) – et administrativt område i den spanske kolonien Ny-Spania
* Louisiana-kjøpet – USAs landoppkjøp i 1803 av Fransk Louisiana
* Louisiana-distriktet – et midlertidig sentralt administrert distrikt i USA som eksisterte fra 1804 til 1805
* Louisiana-territoriet – et innlemmet territorium i USA, som eksisterte fra 1805 til 1812
* Louisiana kunstmuseum – et dansk museum for moderne kunst i Humlebæk på Sjælland
* USS «Louisiana» – en rekke skip i den amerikanske marinen
Domsteinane

**Domsteinane** er et fortidsminne i Domsheia i Sola kommune. Steinsirkelen, som ble gjenopprettet i 2008, har en diameter på 22,5 meter og bestod opprinnelig av 24 stående steiner. De ytterste steinene er 1,0 til 1,2 meter høye og danner et hjul. I midten av hjulet er en stor flat stein som var et alter.

## Eksterne lenker
*
Amund Hansson Morland

**Amund Hansson Morland** (født 1624 i Fyresdal, død 17. mai 1700 i Kviteseid) var en norsk geistlig, som var sogneprest i Kviteseid (med Brunkeberg, Nissedal, Treungen og Vrådal) fra 7. januar 1655 til sin død 17. mai 1700. Fra 1697/1698 var han også prost i Øvre Telemark prosti, da han etterfulgte broren Jakob Hansson Morland. Etter 50 år som prest fikk han i sitt siste leveår tittelen jubellærer.

Han tilhørte en opprinnelig dansk presteslekt som tok navn etter prestegården Morland og var sønn av sogneprest i Fyresdal Hans Amundsen Morland (1580–1643). Han ble student fra Roskilde skole 23. juni 1645, og ble ifølge kallsboken prest i 1649. Han er nevnt som kapellan hos sogneprest og prost Peder Povelsson Paus i Kviteseid i 1651, og hadde trolig vært det allerede siden 1649. Etter Paus' død i 1653 ble han 6. januar 1655 trolovet med Paus' enke Johanne Madsdatter og dagen etter innsatt som sogneprest av prosten Sakarias Skancke. At han på denne måten påtok seg å forsørge forgjengerens enke var nok en forutsetning for at han fikk overta embedet, og en form for fornuftsekteskap; vielsen fant sted 18. november samme år. J.L. Qvisling kommenterer: «Saa det har vel ikke været med hed elskov just, den næsten 20 aar yngre brudgom har ført hende for alteret». Ifølge muntlig tradisjon i Kviteseid, som overlevert til Magnus Brostrup Landstad på 1800-tallet, var Morland «en liten lystig fyr som turet og slåss».

Etter Johanne Madsdatters død i 1667 ble han gift med Åse Christensdatter, som var datter av godseieren Christen Andersen og Anne Gundersdatter på Borgestad gård og som var enke etter trelasthandler Samuel Halvorsen i Skien. Åse fikk i farsarv utlagt over 20 huder gods, og Amund Morland hadde en rekke eiendommer i Kviteseid og Skien, og drev en betydelig skogsdrift i Øvre Telemark. Amund Morland og Åse Christensdatter var foreldre til Susanne Morland (1670–1747), som 12. september 1689 ble gift på Lagmannsgården ved Skien med Amund Morlands kapellan og senere etterfølger Hans Paus; svigersønnen var barnebarn av Morlands forgjenger Peder Paus og Johanne Madsdatter. 

Amund Morland var bl.a. onkel til Anne Clausdatter og til Inger Borse gift med Herman Leopoldus (Løvenskiold).

## Referanser
Lytterveien (Oslo)

**Lytterveien** er en vei på Brekke i bydel Nordre Aker i Oslo. Den er orientert sørvest/nordøst og krysser Kjelsåsveien og Radioveien.

Navnet ble vedtatt i 1951 og henger sammen med Tandbergs Radiofabrikk, som i sin tid lå i Kjelsåsveien 161 — rett nord for veien. Fabrikken har gitt opphav til flere veinavn i området.

Ingen hus har adresse Lytterveien.

## Referanser


## Kilder
*